Diari Oficial de la Generalitat Valenciana


Sumari del DOGV 147, del 23-02-1984 (1984/802701)

ORDRE de 31 de gener de 1984, de la Conselleria de Sanitat, Seguretat Social i Treball, per la qual es fa una nova redacció de l'apartat i), de l'article 2n de l'Ordre del Departament esmentat, de 5 de setembre de 1983, per la qual es regulaven les Delegacions Territorials de Salut.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1984/01/31/(1)/dof/vci/html**

### Dades del document

Número de DOGV
:   147

Data del DOGV
:   23-02-1984

Secció del DOGV
:   DISPOSICIONS GENERALS

Número del document
:   1984/802701


Data del document
:   31-01-1984

Organisme emissor
:   Conselleria de Sanitat, Seguretat Social i Treball

Tipus de document
:   Ordre

Anàlisi jurídica

Ordre de 31 de gener de 1984, de la Conselleria de Sanitat, Seguretat Social i Treball, per la qual es fa una nova redacció de l'apartat i) de l'article 2n, de l'Ordre del Departament esmentat, de 5 de setembre de 1983, per la qual es regulaven les delegacions Territorials de Salut.  
L'Ordre de 5 de setembre de 1983, de la Conselleria de Sanitat, Seguretat Social i Treball, publicada al Diari Oficial de la Generalitat Valenciana, número 123, va regular l'estructura orgànica i funcional de les Delegacions Territorials de Salut.   
En l'article 2.n s'especificaven les funcions que configuraven les competències que tindrien atribuïdes dins del seu àmbit territorial d'actuació. Particularment l'apartat i) de l'esmentat article citava textualment com una de les tals funcions "La Direcció Tècnica dels Serveis Municipals de Salut, inclosos els de les capitals de província".   
Aquesta concreta redacció presenta un caire literal -que no es correspon amb l'esperit ni amb la intenció- que podría originar interpretacions equívoques, presumptament contradictòries amb l'autonomia municipal que la Constitució proclama.   
Pareix convenient, per tant, eliminar tota possible confusió o motiu de conflicte, per mínim que siga, procedint a la corresponent rectificació de l'enunciat d'aquest apartat, per la qual cosa cal arbitrar una disposició d'idèntica categoria jeràrquica a la que va establir el text susdit.   
En atenció a aquestes consideracions, fent ús de les atribucions que li confereix l'article 44 de la Llei 5/1983 de 30 de desembre, de Govern Valencià, té a bé ordenar:   
Article únic  
En virtut d'aquesta Ordre, l?apartat i) de l'article 2.n de l'Ordre d'aquesta Conselleria, de 5 de setembre de 1983 (DOGV número 123, de 29 de setembre), per la qual es regulaven les delegacions Territorials de Salut, quedarà redactat en els termes següents:   
"i) La coordinació de la Sanitat Municipal així com la col.laboració tècnica amb aquesta."   
DISPOSICIO FINAL   
Aquesta Ordre entrarà en vigor el mateix dia en què siga publicada al Diari Oficial de la Generalitat Valenciana.   
València, a 31 de gener de 1984.   
El Conseller de Sanitat, Seguretat Social i Treball,   
MIQUEL MILLANA I SANSATURIO


Còpia Permalink ELI